**Az árajánlat kötelező tartalmi elemei**

a) az ajánlatkérő nevét, címét és adószámát

b) ajánlattevő nevét, címét és adószámát, természetes személyesetén adóazonosító jelét,

c) a kiadási tétel műszaki adatait,

d) a kiadási tétel mennyiségét és mértékegységét,

e) a kiadási tétel nettó összegét, a felszámított áfát és bruttó összegét,

f) a kiadási tétel pénznemét,

g) az ajánlattevő cégszerű aláírását, valamint

h) az árajánlat kiállításának dátumát.

i) az árajánlat érvényességi idejét.

Elektronikus árajánlat (webáruház, elektronikus levél) esetén a fenti bekezdés g) pontja szerinti követelményt nem kell alkalmazni, azonban ha az árajánlattevő az ajánlatát elektronikus levélben adta, az elektronikus levél csatolmányainak is meg kell felelniük a többi követelménynek. Az elektronikus árajánlat akkor fogadható el, ha tartalmazza a webáruház honlap címét, illetve elektronikus levél esetén az árajánlattevő elektronikus levél címét is.

Az árajánlatnak a kötelező tartalmi elemek c) pontja alapján tartalmaznia kell a kiadási tétel műszaki paramétereire vonatkozó leírást, amely részletezi a gép/berendezés

1) fizikai méreteit,

2) névleges teljesítményét,

3) munka specifikus teljesítményét.

Az árajánlathoz továbbá csatolni kell a kiadási tételről a gyártó által készített műszaki paraméterekre vonatkozó, az adott termék fényképét is tartalmazó termékleírást. Amennyiben készült a prospektusról magyar nyelvű kiadás, úgy annak benyújtása, ennek hiányában lehetőleg angol nyelvű változat csatolása szükséges.

Amennyiben az igényelt gép más forgalmazótól nem szerezhető be, vagy a gép egyedi gyártású, az árajánlatnak tartalmaznia kell a forgalmazó nyilatkozatát az egyedi gyártás, vagy a kizárólagos forgalmazási jog tényéről.